kardosdrur/scandi-wiki huggingface dataset:
Stokhid

Stokhid (også skrevet Stokhod, ifølge det russiske navn; ) er en flod i Volyn oblast, Ukraine. Det er en højre biflod til Pripyat-floden. Den er 188 kilometer lang og har et afvandingsområde på 3.150 km2.

Beskrivelse 
Stokhid er den længste og reneste flod i Volyn. Dalen i de øvre løb er tydeligt afgrænset, op til 4-4,5 km bred. Længere nede er den mere utydelig, op til 7-10 km bred. Flodsletten er tosidet, sumpet, fra 0,4 km bred i de øvre løb til 2,5 km bred i de nedre løb. Den største bosættelse nær floden er byen Liubeshiv . På en længde på 50 km bliver floden uddybet og udrettet. Den fryser til i december, og isen bryder op igen i marts.

Beliggenhed 
Stokhid kommer fra landsbyen Semerinskoe, Volyn Polissya, i Volyn-højlandet. Den løber hovedsageligt mod nordøst. Løber ud i Pripyat nær den sydlige udkant af landsbyen Svalovichy.

Bifloder: Stobihivka, Yasinovka, Loknitsa (fra venstre); Aspen, Cheryah, Hryvka, Chervysh (fra højre).

Ved floden ligger Liubeshivs distriktscenter og mange landsbyer i Lokachinsky, Turiyskoye, Rozhyshchensky, Kovelsky, Manevytsky, Kamen-Kashirsky og Lyubeshivsky-distrikterne.

Floden løber gennem Prypjat-Stokhid Nationalpark.

Historie 
Under første verdenskrig gik frontlinjen fra juni 1916 til august 1917 mellem de østrig-ungarsk-tyske og russiske tropper over Stokhid.

Efter Brusilov-gennembruddet (de vigtigste fjendtligheder fandt sted i Volyn-regionen), var der langs floden Stokhid og Pripyat i næsten et år, en forsvarslinje mellem de russiske og østrig-tyske tropper. På venstre bred lavede sidstnævnte skyttegrave og betongrøfter, betjent af et netværk af smalsporede jernbaner til transport af ammunition. På højre bred var russiske tropper, hvis forsvarsværker var af træ, så derhar intet overlevet.

I årene med Første Verdenskrig skete der flere ændringer i frontlinjen på Volhynia mellem russerne og de østrig-tyske tropper. I juni 1916 brød russiske tropper under kommando af general Brusilov gennem fronten, indtog Lutsk og skubbede de østrig-tyske tropper til Stokhid-flodens linje. I mere end et år holdt fronten sig til denne linje, hvilket resulterede i ødelæggelsen af mange nærliggende bebyggelser. Under Brusilov-gennembruddet døde omkring 1 million østrigske og tyske, og 500.000 russiske tropper. Alle de omkringliggende landsbyer omkring Stokhid blev fuldstændig ødelagt. Russiske tropper forsøgte at bryde igennem Stokhid igen, men forgæves.

Stokhid-flodens sumpede dale og bredder blev gravsted for tusindvis af soldater og officerer fra den russiske kejsergarde og de østrig-ungarske og tyske styrker. Mundtlige beretninger fra lokale indbyggere tyder på, at i slutningen af 1920'erne kom mænd fra Tyskland for at begrave deres landsmænd på en kirkegård i landsbyen Polyana, to kilometer fra Loviš.

Bibliografi 

 Encyclopedia of Ukrainian Studies: Ordbogsdel: [i 11 bind] / Videnskabeligt samfund opkaldt efter Shevchenko; Mål. Ed. Prof. Dr. Volodymyr Kubiyovych. - Paris; New York: Young Life; Lviv; Kiev: Globus, 1955–2003.
 Peter Kravchuk "The Book of Records of Volyn", Lyubeshiv. 2005 .
 Peter Kravchuk Konflikt omkring dæmningen

Kilder og henvisninger 

Floder i Volyn oblast
1. verdenskrig
Hørsholm-Usserød Idrætsklub

Hørsholm-Usserød Idrætsklub (eller Hørsholm-Usserød IK eller forkortet HUI) er en fodboldklub i Hørsholm i Nordsjælland. Klubben spiller i .

HUI er samarbejdsklub med F.C. København. Rasmus Højlund spillede for klubben i 2014 som 12-årig.

Referencer

Eksterne henvisninger 
 Fodboldklubbens hjemmeside

Fodboldklubber under DBU Sjælland
Sportsklubber i Danmark
Sport i Hørsholm
Saudi-Arabiens Grand Prix 2022

Saudi-Arabiens Grand Prix 2022 (officielt navn:  Formula 1 STC Saudi Arabian Grand Prix 2022) var et Formel 1-løb, som blev kørt den 27. marts 2022 på Jeddah Corniche Circuit i Jeddah, Saudi-Arabien. Det var det andet løb i Formel 1-sæsonen 2022, og 2. gang at Saudi-Arabiens Grand Prix blev arrangeret.

Kvalifikation 

Noter

 - Daniel Ricciardo blev givet en straf på 3 pladser for at have kørt i vejen for Esteban Ocon i løbet af kvalificeringen.

 - Mick Schumacher kvalificerede som nummer 14, men måtte trække sig fra grand prixet efter et voldsomt styrt.

 - Yuki Tsunoda satte ikke en tid på grund af mekaniske problemer.

Resultat 

Noter:

 - Inkluderer point for hurtigste omgang.

 - Alexander Albon udgik af ræset, men blev klassificeret som færdiggjort, i det at han havde kørt mere end 90% af ræset.

 - Yuki Tsunoda startede ikke ræset på grund af et teknisk problem.

 - Mick Schumacher måtte trække sig fra grand prixet efter et styrt i kvalifikationen.

Stilling i mesterskaberne efter løbet 

Kørermesterskabet

Konstruktørmesterskabet

Kilder

Eksterne henvisninger 

Formel 1 2022
2022
Grønlandsk post

Grønlandsk Post (Rhododendron groenlandicum) er en op til 80 cm høj hvidblomstrende dværgbusk i Lyng-familien med ægformede til elliptiske stedsegrønne blade med en karakteristisk aromatisk duft.

Beskrivelse 
Grønlandsk Post bliver op til 80 cm høj, har opstigende hårede grene, og hele planten har en aromatisk duft.

Bladene er læderagtige og ægformede til elliptiske med en indrullet rand (erikoide blade), 15-35 mm lange og 5-10 mm brede. På undersiden med rusfarvede hår. Bladene bliver siddende hele året.

Blomstrer i mangeblomstrede skærme (10-35 blomster), hvor de individuelle blomster er 5-tallige. De 5 hvide kronblade er indbyrdes frie og de 5 bægerblade er tilbagekrummede. De 5-8 støvdragere er et af kendetegnene, som adskiller den fra Mose-Post, som har 10 støvdragere.

Frugten er en kapsel, som åbner sig med 5 flige.

2n = 26*.

Udbredelse 
Grønlandsk Post er vidt udbredt på den nordlige halvkugle, særligt Nordamerika, men også i Europa, hvor den findes i bl.a. Norge og Sverige, men findes meget sjældent forvildet i Danmark.

Almindelig i Sydvestgrønland mellem 59°51'N og 67°01'N (Kangerslussuaq) .

Habitat 
Almindelig på sur, næringsfattig bund, som f.eks. moskær, heder, krat og moser særligt i gnejs-områder i Grønland.

Anvendelse 
På grund af den aromatiske duft bruges blade til urtethe.

Referencer 

Grønlands flora
Rhododendron-slægten
Sagnet om regnormen Kurt og Arken i Parken

"Sagnet om regnormen Kurt og Arken i Parken" er en sang af den danske gruppe Shu-bi-dua og er fra deres andet album, Shu-bi-dua 2. Sangen er et rock and roll-nummer og melodien er lånt og sammensat af The Beach Boys' "Surfin' USA", "I Get Around" og Chuck Berrys "Sweet Little Sixteen". Teksten omhandler datidens (1975) hippier og beskriver dem humoristisk med linjer som "jeg kender en-dianer, der bor på Østerbro, og der er fler' end du aner, de går rundt i sko" samt "og nu slår de sig ned på den venstre bred, og fyrer en fed og sir' her er fred".

Michael Hardinger har fortalt, at der kun var få spor at optage på i midthalvfjerdserne, så Bundesen og han var nødt til at synge i samme mikrofon under sangduetterne. Resultatet var derfor ikke teknisk optimalt, ifølge Hardinger.

Udgivelsen 
"Sagnet om regnormen Kurt og Arken i Parken" udkom sammen med 2'eren i maj 1975 og blev næsten øjeblikkeligt populær hos gruppens fans. Siden har sangen ikke været spillet i udpræget grad af Shu-bi-dua, og den hører ikke til blandt bandets helt store hits, men den regnes som et klassisk eksempel på gruppens skæve og kringlede tekstunivers.

Medvirkende 
 Michael Bundesen: Sang
 Michael Hardinger: Sang, guitar, kor
 Claus Asmussen: Guitar, kor
 Jens Tage Nielsen: Klaver, el-orgel, kor
 Bosse Hall Christensen: trommer, kor
 Niels Grønbech: Bas

Referencer

Litteratur

Eksterne henvisninger 
 "Sagnet om regnormen Kurt og Arken i Parken" på YouTube
 Michael Hardinger og Michael Bundesen fortæller om Shu-bi-dua 2 (YouTube) – fra 2:39

Shu-bi-dua-sange
Sange fra 1975
Skygger

Skygger kan henvise til

 Skygger (film fra 1919), en amerikansk stumfilm
 Skygger (film fra 1953), en sovjetisk dramafilm
 Skygger (film fra 1959), en amerikansk dramafilm instrueret af John Cassavetes
 Skygger (film fra 1971), en dansk børnefilm

Se også 
 Skygger - når fortiden styrer nutiden, en dansk dokumentarfilm fra 2017
Elemental (Tears for Fears album)

Elemental er fjerde studioalbum fra det britiske orkester Tears For Fears - det første efter at medstifter, Curt Smith, forlod bandet. Det udkom på selskabet Mercury Records d. 7. juni 1993.

Baggrund  
Albummet fik generelt gode anmeldelser. Den tilbageværende part i succesduoen, Roland Orzabal, fik i Rolling Stone stor ros for sin præstation, som journalist Kara Manning beskrev således: 

"Since Smith quit after the 1991 Seeds of Love world tour, Orzabal is left to fend off existential angst on his own – which he does with amazing grace and integrity on Elemental". 

Også musikmagasinet UDiscoverMusic delte roser ud til Orzabal og også til tourguitaristen Alan Griffiths. Her roste skribenten, Tim Peacock, de to musikeres stærke samarbejde om sangskrivningen, og han kaldte ligefrem sangene på Elemental for nogle af Orzabals vigtigste nogensinde. Lignende rosende ord blev brugt i New York Times' anmeldelse, hvor det dog bemærkes, at dén vokale variation, som tidligere medlem, Curt Smith førhen tilføjede, manglede.

Forud for albummets udgivelse (17. maj 1993) frigav Roland Orzabal singlen "Break It Down Again", der klarede sig til top-20 i hjemlandet, England, og til en plads i top-25 i USA. Siden udkom også numrene "Cold" (19. juli 1993) og "Goodnight Song" (oktober 1993) som singler.

Spor 
"Elemental" - (05:30)
"Cold" - (05:03)
"Break It Down Again" - (04:31)
"Mr. Pessimist" - (06:16)
"Dog's A Best Friend's Dog" - (03:38)
"Fish Out Of Water" - (05:07)
"Gas Giants" - (02:40)
"Power" - (05:49)
"Brian Wilson Said" - (04:22)
"Goodnight Song" - (04:50)

Referencer 

Tears For Fears-album
Album fra 1993
Clifford Castle

Clifford Castle er resterne af en middelalderborg i landsbyen Clifford der ligger omkring 4 km nordøst for Hay-on-Wye i Wye Valley i Herefordshire, England. 
Det var caput i feudalbaroniet Clifford, der var et Marcher Lordship (der havde svoret direkte troskab til den engelske konge.

Borgen står på privat ejendom, og er kun åben for offentligheden visse dage om året.

Det er en listed building af første grad og et scheduled monument.

Se også 
 Liste over borge og slotte i England

Referencer

Eksterne henvisninger 

Slotte i Herefordshire
Borgruiner i Storbritannien
Eastnor Castle

Eastnor Castle er et slot fra 1800-tallet i Eastnor, Herefordshire, England.

Eastnor blev opført til den 1. jarl Somers, der ansatte Robert Smirke, der senere arbejdede på British Museum, som arkitekt. SLottet blev opført mellem 1811–1820. En stor del af interiøret blev udøfrt af A.W.N. Pugin i 1849–1850. Eastnor er fortsat et privat hjem og er i øjeblikket ejet af James Hervey-Bathurst, barnebarn af Arthur Somers-Cocks, 6. Baron Somers.

Det er en listed building af første grad. Det tilhørende haveanlæg og omkringliggende park er listed af anden grad. Den er åben for offentligheden med omvisninger på visse tidspunkter af året, og det bruges også til afholdelse af bryllupper.

Se også 
 Liste over borge og slotte i England

Referencer

Eksterne henvisninger 

Slotte i Herefordshire
Depositar

Depositar er i diplomatiet og folkeretten en stat eller mellemstatslig organisation som opbevarer originaldokumentet til en folkeretslig aftale, samt modtager, opbevarer og informerer om ratifikation.
Aftalen kan også pålægge depositaren andre opgaver. Det er særlig ved multilaterale aftaler at det er aktuelt at udpege en depositar. Depositarinstituttet reguleres af del VII i Wienkonventionen om traktatretten fra 1961.

Referanser

Diplomati
Folkeret
The North Face

The North Face er et amerikansk firma, der producerer friluftstøj og -udstyr, som tøj, fodtøj og lignende genstande. Selskabet blev grundlagt i 1968 for at lave udstyr klatrere, og firmaets logo er inspireret af Half Dome-bjerget i Yosemite National Park. Det blev grundlagt i San Francisco af Douglas Tompkins og hans kone Susie Tompkins. To år senere blev det købt af Kenneth "Hap" Klopp.

I slutningen af 1990'erne havde firmaet udvidet deres forretning til andre områder end firluftsliv, og var nu også mere casual tøj, og siden 2000'erne har det været betragtet som et streetwear-mærke. I 2000 blev det købt af VF Corporation.

Referencer

Eksterne henvisninger 

Beklædningsvirksomheder fra USA
Tøjmærker
Etableret i 1968
Hampton Court (Herefordshire)

Hampton Court Castle, også kendt som Hampton Court, er et country house i borgstil i Herefordshire, England. Det ligger i sognet Hope under Dinmore omkring 6 km syd for Leominster. Det er en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i Herefordshire
Kentchurch Court

Kentchurch Court er et stateligt hjem, der ligger nær landsbyen Kentchurch, Herefordshire, England. Det er en listed building af første grad.

Det er hjem for Scudamore-familien.
Familiemedlemmerne inkluderer Sir John Scudamore, der tjente som konstabel og statholder for et række kongelige borge i south Wales i begyndelsen af 1400-tallet. Han blev i hemmelighed giftet med Alys, en af Owain Glyndŵrs døtre, i 1410, og det er blevet foreslået at parret gemte Glyndŵr i Kentchurch efter han forsvandt omkring 1412 indtil hans død.

Kentchurch Court er blevet brugt som filmlokation til en række film og tv-serier inklusive The Vault of Horror, On the Black Hill og Regency House Party. I 2011 blev Kentchurch brugt i dokumentarserien Country House Rescue med Ruth Watson som vært.

Se også 
 Liste over borge og slotte i England

Referencer

Eksterne henvisninger 

Slotte i Herefordshire
Longtown Castle

Longtown Castle, også kaldet Ewias Lacey Castle i tidlige kilder, er ruinen af en normannisk motte-and-bailey æstning i Longtown, Herefordshire, England. Den blev etableret i 1000-tallet af Walter de Lacy, der genbrugte nogle romerske jordvolde.

Borgen blev genfopørt i sten af Gilbert de Lacy efter 1148, der også etablerede den tilstødende by for at hjælpe med at betale for arbejdet. I 1300-tallet var Longtown Castle gået i forfald. På trods af at være blevet taget i brug igen under glyndwroprøret i 1403 blev den snart en ruin.

Den drives i dag af English Heritage, der driver den som turistattraktion. Det er et scheduled monument.

Se også 
 Liste over borge og slotte i England

Referencer

Eksterne henvisninger 

Slotte i Herefordshire
Borgruiner i Storbritannien
Beat Feuz

Beat Feuz (født 11. februar 1987) er en schweizisk alpin skiløber.

Ved junior-VM i alpint 2005 tog han bronze i slalom. Ved junior-VM i alpint 2007 vandt han styrtløb, super-G og alpin kombination , og han kom på tredjepladsen i alpint skiløb. Han vandt sit første World Cup styrtløb i Kvitfjell Alpinanlæg den 11. marts 2011. I 2015 World Cup i Beaver Creek blev han nummer tre i styrtløb.

Ved VM 2017 i St. Moritz tog han guld ned ad bakke og blev nummer tolv i super-G.

Han tog sølv i super-G og bronze i styrtløb ved vinter-OL 2018 i Pyeongchang.

Han vandt styrtløbscuppen i sæsonen 2017/18 efter at have vundet tre løb, inklusive styrtløbet under Lauberhorn-løbene i Wengen.

Han vandt styrtløbscuppen i sæsonen 2018/19 efter seks podiepladser, deraf en sejr.

I 2021 vandt han styrtløb under Hahnenkamm-løbene i Kitzbühel, både det ordinære løb og et ekstraløb, der blev arrangeret, fordi løbet i Wengen blev aflyst. Han vandt styrtløb i Kirzbühel, også i 2022.

Han blev olympisk mester i styrtløb ved vinter-OL 2022 i Beijing.

Referencer

Eksterne henvisninger 

Alpine skiløbere fra Schweiz
Alpine skiløbere ved vinter-OL 2014
Alpine skiløbere ved vinter-OL 2018
Alpine skiløbere ved vinter-OL 2022
Deltagere for Schweiz ved vinter-OL 2014
Deltagere for Schweiz ved vinter-OL 2018
Deltagere for Schweiz ved vinter-OL 2022
Medaljevindere ved vinter-OL 2018
Medaljevindere ved vinter-OL 2022
Olympiske mestre fra Schweiz
Olympiske sølvmedaljevindere fra Schweiz
Olympiske bronzemedaljevindere fra Schweiz
Hængestropper

Hængestropper er lange stropper som man bruger i små joller til at kontrollere krængningen. Stroppernes størrelse afhænger af bådtype. 

De sættes i bunden af båden udstrakt eller slapt, og man bruger dem ved at sætte fødderne ind under stroppen og læne sig bagud når båden krænger.

Eksterne henvisninger
 Hiking (sailing)  omtaler "hiking straps" : "... Some boats are fitted with equipment such as hiking straps (or toe straps) and trapezes to make hiking more effective. ..."
 "Ausreiten"  skal også modvirke krængning
 Billeder af 'hængestropper'

Sejlads
Imre Vincze (Komponist)

Imre Vincze (født 26. september 1926 i Kocs - død 3. maj 1969 i Budapest, Ungarn) var en ungarsk komponist, professor og lærer.

Vincze studerede komposition på Musikkonservatoriet i Budapest hos Ferenc Szabó, med endt afgangseksamen i 1951. Han har skrevet tre symfonier, orkesterværker, kammermusik, koncertmusik, sange, filmmusik etc. Vincze var lærer og professor i komposition på Musikkonservatoriet i Budapest fra 1952 til 1968. Han har vundet Erkel Prisen for sine kompositioner i 1952 og 1956.

Udvalgte værker 

 Symfoni nr. 1 (1951) - for orkester
 Symfoni nr. 2 (1953) - for orkester
 Symfoni nr. 3 (1967) - for orkester
 Symfonisk sats (1957) - for orkester
 Kantate sunget uden ord (1960) - for kor
 Rapsodi Koncertante (1966) - for klaver og orkester

Eksterne henvisninger 
 om Imre Vincze

Komponister fra Ungarn
Professorer
Lærere
Mos på din gravsten

"Mos på din gravsten" eller "Mos på din gravsten (en nekro-spirituel)" er en sang af den kendte gruppe Shu-bi-dua og er fra deres trettende album, Shu-bi-dua 13. Nummeret er skabt med inspiration fra Aretha Franklins 1968-hit "Think" (også kendt under navnet "Freedom"), og den danske gruppes version er indspillet i gospel-stil.

Teksten handler om døden, nærmere bestemt om en mand der ligger begravet på en kirkegård. Men hvor Shu-bi-duas tidligere sange om døden altid har haft en alvorlig vinkel i såvel tekst som melodi, bærer "Mos på din gravsten" præg af humor og letsvingende rytmer: "Du var gift et par år med din elskede viv, vi har glemt hvad hun hed men det lød som et skiv, kan du huske dengang du var i lyt og i gæt, du var munter i knoglen dit gamle skelet".

Ifølge forsanger Michael Bundesen var "Mos på din gravsten" én af hans yndlingssange med bandet, fordi sangen gjorde op med tabuet om døden som samtaleemne. Bundesen mente, at folk i Danmark havde/har en berøringsangst overfor døden. Det ville han og bandet gerne prøve at udfordre med sangen.

Udgivelsen og gennem årene 
Nummeret udkom sammen med den øvrige del af 13'eren i 1992 og har siden været hyppigt spillet til Shu-bi-duas koncerter gennem årene. Bandet fandt livemæssigt på at afslutte "Mos på din gravsten" med Aretha Franklins omkvæd "Freedom", sunget af Jørgen Thorup i fællesskab med publikum.

Medvirkende 
 Michael Bundesen: Sang
 Michael Hardinger: Guitar, kor
 Claus Asmussen: Guitar, kor
 Kim Daugaard: Bas, kor
 Jørgen Thorup: Klaver, el-orgel, kor
 Peter Andersen: trommer

Øvrige medvirkende 
 Marie Carmen Koppel: gospelkor

Referencer

Eksterne henvisninger 
 "Mos på din gravsten" på YouTube
 "Mos på din gravsten", Shu-bi-dua 13

Kilder

Litteratur 
 

Sange fra 1992
Shu-bi-dua-sange
Emánuel Moór

Emánuel Moór (født 19. februar 1863 i Kecskemét, Ungarn - død 20. oktober 1931 i Chardonne, Schweiz) var en ungarsk komponist, pianist og opfinder af musikinstrumenter.

Moór studerede komposition i Budapest, Prag og Wien. Mellem 1885 og 1897 drog Han som klaversolist på en turné i Europa, som endte i USA. Han har skrevet 8 symfonier , orkesterværker, koncertmusik, kammermusik, operaer, et rekviem etc. Moór boede mange steder feks. i London og flyttede herefter til München og Lausanne. Han var opfinder af flere musikinstrumenter, som feks. sit eget klaver som han kaldte Moór-Duplex Pianoforte, som bestod af to klaviature, der lå over hinanden og tillod, ved hjælp af en sporingsenhed, én hånd at spille en spredning på to oktaver. Dette klaver inspirerede store anderkendte klaverfirmaer såsom Steinway, Bösendorfer og Bechstein, til at promovere disse klaviature i deres produktion.

Udvalgte værker 

 8 symfonier (1893-1910) - for orkester
 3 klaverkoncerter (1886, 1888, 1906) - for klaver og orkester
 4 Violinkoncerter (1905-1907) - for violin og orkester
 2 Cellokoncerter (1905-1906) - for cello og orkester
 Harpekoncert (1913) - for harpe og orkester
 Rekviem (1916) - for solister, kor og orkester
 Pompadour (1902) - opera

Eksterne henvisninger 

 om Emánuel Moór

Komponister fra Ungarn
Pianister fra Ungarn
Opfindere fra Ungarn
István Kardos

István Kardos (født 6. juni 1891 i Debrecen - død 22. december 1975 i Budapest, Ungarn) var en ungarsk komponist, dirigent og lærer.

Kardos studerede komposition og direktion på Musikkonservatoriet i Budapest. Herefter var han teaterdirigent på forskellige teatre i Ungarn, Tyskland og Schweiz. Han har skrevet fire symfonier, orkesterværker, kammermusik, koncertmusik, klaverstykker etc. Kardos underviste som lærer i direktion og komposition på Musikkonservatoriet i Budapest (1948-1959).

Udvalgte værker 

 Symfoni nr. 1 (1919) - for orkester
 Symfoni nr. 2 (1958) - for orkester
 Symfoni nr. 3 (1967) - for orkester
 Symfoni nr. 4 (1968) - for orkester
 To Klaverkoncerter (1956, 1963) - for klaver og orkester
 Violinkoncert (1947) - for violin og orkester

Eksterne henvisninger 

 om István Kardos

Komponister fra Ungarn
Dirigenter fra Ungarn
Lærere
Jenő Hubay

Jenő Hubay (von Szalatna) (født 15. september 1858 i Budapest, Ungarn - død 12. marts 1937) var en ungarsk komponist, violinist og lærer.

Hubay studerede komposition og violin på Musikkonservatoriet i Budapest, han studerede videre i Berlin og i Paris og fik vejledning af Franz Liszt. Han har skrevet fire symfonier, orkesterværker, koncertmusik, operaer, balletmusik og solostykker for mange instrumenter etc. Hubay var fra 1882 lærer i violin på Musikkonservatoriet i Bruxelles, og fra 1886 på Franz Liszt Musikkonservatoriet i Budapest. Hubays violinspil blev meget beundret og værdsat af Johannes Brahms.

Udvalgte værker 

 Symfoni nr. 1 (i H-dur) (1885) - for orkester
 Symfoni nr. 2 (i C-mol) (1914) - for orkester
 Symfoni nr. 3 "Vita Nuova" (Nyt liv) (1921) - for kor
 Symfoni nr. 4 "Petofi" (1922) - for kor og orkester
 Cellokoncert (1884) - for cello og orkester
 Landlige scener (1879-1891) - for violin og orkester
 Venus af Milo (1908-1909) - opera
 Eleanor (1886-1888) - opera

Eksterne henvisninger 

 om Jenö Hubay

Komponister fra Ungarn
Violinister fra Ungarn
Lærere
Personer fra Budapest
Leonid Kravtjuk

Leonid Makarovytj Kravtjuk (; ) (født 10. januar 1934, død 10. maj 2022) var en ukrainsk politiker, der var den første præsident i Ukraine fra 1991 til 1994.

Referencer

Eksterne henvisninger 

Ukraines præsidenter
Politikere fra Ukraine